کوئٹہ (اے پی پی) نیوسریاب پولیس نا ڈوہدار موٹرسائیکل دُز و موبائل دُز و شڑتی تا برخلاف کریک ڈاون موبائل دُز آتون اوار 12 دوبہ دار ءِ دزگیر کرسا زر و شاری تیان پلوک آ موٹرسائیکل و موبائل ہم دوئی، سرجم حوال آتا رداٹ ایس ایس پی آپریشن کوئٹہ طارق الہیٰ مستوئی نا خاص پارت و زیر سرپرستی ایس پی سریاب ڈویڑن ضیائمندوخیل چاروکی ٹی ڈی ایس پی شالکوٹ سرکل فضل رحمان کاکڑ ایس ایچ او نیو سریاب تھانہ حاجی عبدالحئی گرانی ایلو پولیس پارٹی تون اوار چندی ہند آتیا کارروائی کرسا مقدمہ نمبر 2020/83 بجرم زیر دفعہ 392 ت پ ٹی دوبہ دار محمد یاسین ولد دین محمد قوم جتوئی سکنہ مستونگ ءِ دزگیر کرسا دوبہ دار آن CC70راوی موٹرسائیکل برنگ سرخ ان رجسٹرڈ و شاری تیان پلوک آ اوپو موبائل ماڈل 5/Aدوئی کرے ارٹ میکو کارروائی ٹی مقدمہ نمبر 2020/Aبجرم زیر دفعہ 3۔4۔5 قماربازی ایکٹ اٹی 10 دوبہ دار عبدالباسط ولد محمد یوسف عبدالرشید ولد محمد خیر خادم حسین ولد غلام حسین سمیع اللہ ولد عبدالعزیز محمد اسماعیل ولد عبدالمالک تاج محمد ولد خان محمد منیر احمد ولد بشام خان عبدالرزاق ولد غلام مصطفیٰ میر علی ولد محمد نواز کبیر احمد ولد محمد امین ءِ دزگیر کرسا گہو تخوک آ زر 24600 نا زر ءِ ہم کوزہ ٹی ہلکر مسٹ میکو کارروائی مقدمہ 2020/53بجرم زیر دفعہ ADF/337ق د 34 ت پ ٹی دوبہ دار محمد اصغر ولد حاجی محمد امین قوم پرکاڑی سکنہ غنجہ ڈوری مستونگ ءِ دزگیر کریر دوبہ دار آن مستی جاست وپاست ناچرجوئی برجاءِ ہراکہ نیو سریاب پولیس نا جاست وپاستی عملہ کننگ ءِ۔
